Diari Oficial de la Generalitat Valenciana


Sumari del DOGV 5443, del 05-02-2007 (2007/1350)

Informació pública de l'obertura del període voluntari de pagament, terminis i acabament, així com de l'aprovació dels padrons de cobrança corresponents i la seua justificació legal.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/1350


Data del document
:   04-12-2006

Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

De conformitat amb el que disposa l'article 64 del Reglament de Règim Interior de la Cambra Oficial de Comerç, Indústria i Navegació de Castelló, es fa saber als seus electors que el Comité Executiu, en les sessions dels dies 29 de gener de 2007, va aprovar el padró de cobrança així com les liquidacions de les quotes del recurs cameral permanent referides a l'impost de societats; i s'hi va acordar també la iniciació des del dia 1 del mes de febrer de 2007 del període voluntari de cobrança de les quotes del recurs cameral permanent girades en les quanties, formes i terminis que estableixen els articles 12, 13 i 14, i disposicions transitòries, tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998, de 9 de desembre, de l'Impost sobre la Renda de les Persones Físiques, i la Llei 51/2002, de 27 de desembre, de reforma de la Llei 39/1988, de 28 de desembre, Reguladora de les Hisendes Locals, Llei 58/2003, de 17 de desembre, General Tributària, i les normes reglamentàries de desplegament vigents de l'esmentada llei, en relació amb l'impost sobre activitats econòmiques, impost sobre la renda de les persones físiques i impost de societats satisfets pels contribuents que hagen exercit activitats en la demarcació d'esta corporació; és a dir, tota la província de Castelló.  
A més, per a facilitar el pagament de les quotes indicades en període voluntari, la Cambra Oficial de Comerç, Indústria i Navegació de Castelló notificarà de forma individual a tots els seus electors les liquidacions girades per cada un dels conceptes esmentats del recurs cameral permanent, mitjançant una notificació rebut on constaran les dades d'identificació del deute, així com el termini de pagament en període voluntari i les entitats financeres on puga efectuar-se l'ingrés; a més inclourà la indicació de la normativa legal en què es basa la quota girada i els recursos que es poden interposar en cas de disconformitat amb esta.  
Una vegada haja finalitzat el període de pagament voluntari en la data que corresponga, d'acord amb les notificacions individuals efectuades, les quotes pel recurs cameral permanent que no s'hagen satisfet s'exigiran per la via administrativa de constrenyiment a través de l'Agència Estatal d'Administració Tributària amb la imposició dels recàrrecs, interessos i costes que comporte; tot això conforme a la referida Llei 3/1993, de 22 de març, i a la Resolució de 19 d'octubre de 1993 (Boletín Oficial del Estado de 10 de novembre), que publica el conveni d'1 d'octubre de 1993, de prestació de serveis de l'esmentada Agència Estatal d'Administració Tributària en matèria de recaptació en via executiva dels ingressos de dret públic propis de les cambres.  
Castelló de la Plana, 29 de gener de 2007.- El president: Salvador Martí Huguet. El secretari general en funcions: Vicente Casañ Casañ.